ఇకపై హైదరాబాద్ నుంచి అమెరికా వెళ్లాలంటే ఎలాంటి ఇబ్బంది పడాల్సిన పని లేదు. ఎందుకంటే శంషాబాద్ విమానాశ్రయం నుంచి యూఎస్‌కు నేరుగా విమానం సర్వీసులు అందుబాటులోకి వచ్చాయి. జాతీయ విమాన సంస్థ ఎయిరిండియా అమెరికాకు నేరుగా విమాన సర్వీసులు తీసుకొచ్చింది. ఎయిర్ ఇండియాకు చెందిన బోయింగ్777-200ఎల్‌ఆర్ విమానంలో మధ్యలో హాల్ట్ స్టాప్ లేకుండా నేరుగా చికాగోకు వెళ్లొచ్చు. ఈ మేరకు గురువారం ఎయిర్ ఇండియా కీలక ప్రకటన చేసింది. ఈ రెండు నగరాల మధ్య డైరెక్ట్ విమానం కోసం చాలా కాలంగా డిమాండ్ ఉంది. దీన్ని దృష్టిపెట్టుకుని తాజాగా ఈ సర్వీసును అందుబాటులోకి తెచ్చినట్టు ఎయిరిండియా అధికారులు పేర్కొన్నారు.
కాగా, బోయింగ్777-200ఎల్‌ఆర్ విమానంలో మొత్తం 238 సీటింగ్ కెపాసిటీ ఉంటుంది. వీటిలో 8 ఫస్ట్ క్లాస్, 35 బిజినెస్ క్లాస్, 195 ఎకనామీ క్లాస్ సీట్లు ఉండగా.. 4 కాక్‌పిట్, 12 క్యాబిన్ క్రూ సీట్లు అందుబాటులో ఉంటాయి. ఇక ఈ సర్వీసులో భాగంగా బుధవారం(జనవరి 13) నాడు తొలి విమాన సర్వీసు చికాగో నుంచి బయల్దేరిందని ఎయిర్ ఇండియా వెల్లడించింది. ఇప్పటికే ఎయిరిండియా ఢిల్లీ నుంచి న్యూయార్క్, నెవార్క్, వాషింగ్టన్ డీసీ, శాన్ ఫ్రాన్సిస్కో, చికాగో నగరాలకు.. ముంబై నుంచి నెవార్క్, న్యూయార్క్‌కు.. బెంగళూరు నుంచి శాన్ ఫ్రాన్సిస్కోకు నాన్‌స్టాప్ విమాన సర్వీసులు నడిపిస్తున్న విషయం తెలిసిందే.
ikapai hyderabad nunchi america vellalante elanti ibbandi padaalsina pani ledu. endukante samshabad vimaanaasrayam nunchi useeku nerugaa vimanam sarveesulu andubaatuloki vachayi. jaateeya vimana samstha airindia americaku nerugaa vimana sarveesulu teesukochindi. air indiaku chendina boing777-200elr vimaanamlo madhyalo halt stap lekunda nerugaa chikagoku vellochu. ee meraku guruvaram air india keelaka prakatana chesindi. ee rendu nagaraala madhya direct vimanam kosam chala kaalamgaa demand undi. deenni drushtipettukuni taajaagaa ee sarveesunu andubaatuloki tecchinattu airindia adhikaarulu perkonnaru.
kaga, boing777-200elr vimaanamlo mottam 238 seating kepasity untundi. veetilo 8 fust class, 35 bijines class, 195 ekanami class seetlu undagaa.. 4 cockepit, 12 cabin kroo seetlu andubaatulo untaayi. ika ee sarveesulo bhagamga budhavaaram(janavari 13) naadu toli vimana sarveesu chikago nunchi bayalderindani air india velladinchindi. ippatike airindia dhilli nunchi neuark, nevark, vashington dc, shaan francissco, chikago nagaraalaku.. mumbai nunchi nevark, neuyaarkyku.. bengaluru nunchi shaan franciskoku nomestap vimana sarveesulu nadipistunna vishayam telisinde.